Červienka (rod)

Názov červienka je aj iný názov druhu červienka obyčajná, pozri červienka obyčajná.

Červienka alebo slávik (lat. Erithacus) je rod vtákov z čeľade muchárovité. Z recentných druhov doň patrí najmä (resp. v niektorých systémoch iba) druh červienka obyčajná (lat. Erithacus rubecula).

Systematika 
Zaradenie v systéme 
Rod Erithacus dnes patrí do podčeľade akalatorodé (Cossyphinae, =Erithacinae) z čeľade muchárovité (Muscicapidae). Staršie sa niekedy radil do podčeľade drozdorodé (Turdinae) z čeľade muchárovité alebo sa radil do čeľade drozdovité (Turdidae).

Vnútorná systematika 
Súčasný systém (stav 2021) je takýto:
rod červienka/slávik (Еrithacus):
†Erithacus horusitskyi - druh bol opísaný v roku 2012 v MaďarskuKESSLER, E., HIR, J. The avifauna in North Hungary during the Miocene Part II . In: Foldtani Kozlony. 2012, zv. 142, č. 2, str. 149–168  
†Erithacus minor- druh bol opísaný v roku 2013 v MaďarskuKESSLER, E. Neogene songbirds (Aves, Passeriformes) from Hungary. In: Hantkeniana. 2013 
červienka obyčajná/červienka krovinná/červienka v užšom zmysle/slávik červienka (Erithacus rubecula)
červienka kanárska v širšom zmysle (Erithacus superbus v širšom zmysle)  - často považovaná za poddruh červienky obyčajnej; niekedy sa namiesto tohto taxónu uvádzajú dva druhy (oba často považované za poddruhy červienky obyčajnej):
červienka tenerifská (Erithacus superbus v užšom zmysle)
červienka kanárska v užšom zmysle (Erithacus marionae)

V 90. rokoch 20. storočia a v prvom desaťročí 21. storočia sa do rodu Erithacus (vo vyššie uvedenom, čiže užšom zmysle) zaraďovali aj nasledujúce druhy, ktoré sú dnes preradené do rodu Larvivora (po slovensky slávik):
slávik japonský/slávik akahige (Larvivora akahige, staršie: Erithacus akahige)
slávik kapucňový (Larvivora tanensis) - často považovaný za poddruh slávika japonského
slávik ozdobný (Larvivora komadori, staršie: Erithacus komadori)
slávik okinavský (Larvivora namiyei, staršie: Erithacus namiyei) - často považovaný za poddruh slávika ozdobného
Zhruba do 80. rokov 20. storočia sa tieto druhy slávikov zaraďovali buď do rodu Luscinia (po slovensky: slávik) alebo spolu s inými dnešnými rodmi do rodu Erithacus v širšom zmysle (porov. nižšie).

V druhej polovici 20. storočia niektorí autori rod Erithacus chápali veľmi široko (Erithacus v širšom zmysle). Tento rod u nich zahŕňal veľa druhov, ktoré dnes (resp. u iných autorov) patria do iných rodov. Veľa z týchto iných rodov sa po slovensky dnes volá (a aj vtedy volalo) slávik. Základný prehľad obsahu rodu Erithacus v širšom zmysle je uvedený v článku drozdovité.

Treba poznamenať, že vo vyššie uvedených starších systémoch (t.j. v systémoch v prvom desaťročí 21. storočia a v druhej polovici 20. storočia) je jediný vhodný (jednoslovný) slovenský názov rodu Erithacus slávik, teda nie červienka (porov. Slov. menoslovie vtákov 1990).

Zdroje kapitoly Systematika (pokiaľ vyššie nie je uvedené inak): Slovenské mená vtákov sveta (verzia z 13. 8. 2020, 27. 1. 2018 a 7. 9. 2011) DIETZEN, Ch. et al. Formal Description of a New Subspecies of the European Robin from Gran Canaria Island, Spain (Aves: Muscicapidae: Erithacus rubecula marionae subsp. nov.). In: The Open Ornithology Journal, 2015, 8, 39-42 MONROE, B.L., SIBLEY, C.G. A World Checklist of Birds. Yale University Press. 1993.GRZIMEK, B. ed. Het leven der dieren. Uitgeverij Het Spectrum, Utrecht/Antwerpen: 799 pp.. , zv. IX,  Vogels 3. 1974, S. 637, citované in: Brands, S.J. (ed.), 1989-present. The Taxonomicon. Universal Taxonomic Services, Zwaag, The Netherlands. (Peters) Check-list of birds of the world. vol. 10. 1964, S. 32 a nasl. Vták - unikátny obrazový sprievodca. Bratislava: Ikar. 2008 (preklad: M. Bohuš, slovenské názvoslovie: B. Matoušek). S.441-442Slovenské menoslovie vtákov (Aves) fauny ČSFR (dokončenie). In: Kultúra slova 10 1990, S. 342 a nasl. 

Zdroje

Kategória:Muchárovité
Kategória:Drozdovité